संयुक्त विद्यार्थी संगठनले सरकारसमक्ष आफुहरुले राखेका विभिन्न मागहरु पूरा नगरे चरणवद्ध आन्दोलनमा उत्रिने चेतावनी समेत दिएको छ । उसले दिएको चेतावनी अनुसार यही असार ११ गतेदेखि असार १६ गतेसम्म प्रचारप्रसार, प्रधानमन्त्री लगायत मन्त्री तथा पार्टी नेताहरुसँग अपिल, छलफल तथा भेटघाट गर्ने, असार १७ गते प्रदर्शनीमार्गमा सडक कक्षा सञ्चालन गर्ने, असार १८ गते माईतीघर मण्डला र देशका विभिन्न जिल्ला सदरमुकाममा आँखामा कालो पट्टी बाँधी सिठ्ठी जुलुस निकाल्ने, असार १९ गते मसाल जुलुस निकाल्ने र असार २०, २१ र २२ गते देशैभरि शैक्षिक हड्ताल गर्ने कार्यक्रम सार्वजनिक गरेको छ ।
